VBO Kursusdatums 2014
Written by Wilma le Roux on November 12, 2013 . Posted in Communitas Inligting, Taakspanne, VBO
Amper gereed vir 2014!
Die VBO-kantoor is nog besig om die volledige VBO-boekie vir 2014 af te rond, maar die datums van VBO-kursusse is reeds vasgestel, en ons plaas dit graag hier.
Hier is twee lyste wat jy kan aflaai – 'n oorsigtelike lys van die verskillende kursusse (in verskillende kategorieë) en 'n kronologiese lys van kursusdatums:
• 'n beknopte een-blad oorsig : Eenblad-oorsig_VBO 2014
• 'n kronologiese lys van die kursusse : KRONOLOGIESE KURSUSDATUMS 2014
Dan is dit met groot vreugde dat die drie VBO-instansies (Communitas/Ekklesia, Shepherd en Excelsus) die instelling van `n sertifikaat in Bedieningsvernuwing aankondig.
Dit is 'n nuwe konsep waaroor ons baie opgewonde is, nl. 'n Gevorderde Sertifikaat in Bedieningsvernuwing wat in drie blokke oor 'n 3-jaar tydperk aangebied gaan word.
Sien die aparte artikel hieroor vir meer inligting.
Die volledige VBO-inligtingstuk sal eersdaags voltooi wees en beskikbaar gestel word. Hou dus maar hierdie spasie dop!
Willie Jonker Gedenklesing
Written by Wilma le Roux on October 21, 2013 . Posted in Vennote
ROME EN REFORMASIE: QUO VADIS
RING VAN KAAP DIE GOEIE HOOP
Die Ring van Kaap die Goeie Hoop bied die jaarlikse Willie Jonker–gedenklesing aan op Sondag 27 Oktober om 15:30 by die Cape Peninsula Reformed Church (Kloofstraat 55, reg langs Groote Kerk se gemeentesentrum).
Die spreker by die geleentheid is Dr Sorita Baard. Sy het 'n BTh en MTh graad aan die Universiteit Stellenbosch verwerf gevolg deur 'n PhD in Sistematiese Teologie, magna cum laude, aan die Princeton Teologiese Seminarie. Sy het grootgeword in die NG Kerk, maar is nou lidmaat van die Presbiteriaanse Kerk (VSA). Sy is sedert 2004 dosent in geesteswetenskappe met spesifieke fokus op Augustinus en sy erfenis by die Villanova Universiteit, 'n Rooms-Katolieke Universiteit van die Augustynse Orde net buite Philadelphia, Pennsylvania, VSA.
Haar tema vir die gedenklesing is: "ROME EN REFORMASIE: QUO VADIS".
fourie@straatwerk.org.za met navrae.
Written by Wilma le Roux on October 15, 2013 . Posted in Nuus
Die 15de Algemene Sinode van die NG Kerk vind vanjaar plaas in Port Elizabeth.
Die Oos-Kaapse sinode is die gasheer-sinode en die Veremarksaal in die middestad is ingerig vir hierdie geleentheid.
Ben du Toit skryf: "Van Sondagaand af, met die indrukwekkende openingseremonie, is ons meegesleur deur die musiekbegeleidingspan, waarvan die massiewe orrel (aanspraak word gemaak as die grootste losstaande pyporrel in die land) 'n prominente deel vorm. Vanoggend het die sinode ook op 'n aangrypende wyse die voorreg gehad om met hierdie begeleiding die Onse Vader te sing."
Die konferensie, "Onthou die Heidelbergse Kategismus in (Suid-) Afrika vandag", sal 'n oorsig bied oor die ontstaan en konteks van die dokument in die 16de eeu, asook die teologiese en sosiale betekenis, historiese ontvangs en die hedendaagse relevansie daarvan.